รัฐบาลไทย-ข่าวทำเนียบรัฐบาล-รองปลัด กษ. ‘เศรษฐเกียรติ’ เป็นประธานการประชุมคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน ครั้งที่ 2/2566
วันศุกร์ที่ 25 สิงหาคม 2566
รองปลัด กษ. ‘เศรษฐเกียรติ’ เป็นประธานการประชุมคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน ครั้งที่ 2/2566
รองปลัด กษ. ‘เศรษฐเกียรติ’ เป็นประธานการประชุมคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน ครั้งที่ 2/2566
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดิน ครั้งที่ 2/2566 โดยมี นายสุรชัย ยุทธชนะ รองเลขาธิการสํานักงานการปฏิรูปที่ดินเพื่อเกษตรกรรม เป็นรองประธานการประชุม ณ ห้องประชุมสุทธิพร จีระพันธุ์ ส.ป.ก. ถนนราชดําเนิน กรุงเทพมหานคร โดยที่ประชุมได้รับทราบความเห็นการประชุมคณะกรรมการปฏิรูปที่ดินเพื่อเกษตรกรรม (คปก.) ครั้งที่ 3/2566 ให้นําเรื่องขออนุมัติกําหนดเขตที่ดินชุมชนในเขตปฏิรูปที่ดินเพื่อเกษตรกรรม เข้าสู่การพิจารณากลั่นกรองของคณะอนุกรรมการพิจารณาการให้ความยินยอมหรืออนุญาตการใช้ประโยชน์ที่ดินในเขตปฏิรูปที่ดินก่อนนําเสนอ คปก. เพื่อพิจารณาอนุมัติต่อไป
นอกจากนี้ ที่ประชุมได้มีการพิจารณาและเห็นชอบประเด็นต่าง ๆ ที่สําคัญ ได้แก่
1) เห็นชอบกรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดป่าวังมน ในเขตปฏิรูปที่ดินจังหวัดหนองคาย สําหรับใช้เป็นสถานที่ประกอบพิธีทางศาสนาเนื้อที่ประมาณ 33-0-08 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
2) เห็นชอบกรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดป่าสระแก้วภูธรรม ในเขตปฏิรูปที่ดินจังหวัดขอนแก่น สําหรับใช้เป็นสถานที่ประกอบพิธีกรรมทางศาสนา เนื้อที่ประมาณ 25-0-15 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
3) เห็นชอบกรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างวัดป่าคําบอนเสวตวิเวกธรรม ในเขตปฏิรูปที่ดินจังหวัดขอนแก่น สําหรับใช้เป็นสถานที่ประกอบพิธีกรรมทางศาสนา เนื้อที่ประมาณ 28-2-31 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
4) เห็นชอบกรณีสํานักงานพระพุทธศาสนาแห่งชาติขออนุญาตใช้ที่ดินเพื่อสร้างศาสนสถานและสถานที่ประกอบกิจกรรมทางพระพุทธศาสนา ในเขตปฏิรูปที่ดินจังหวัดเพชรบุรี เนื้อที่ประมาณ 40-2-39 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
5) เห็นชอบกรณีวัดแสงธรรมวังเขาเขียวขออนุญาตใช้ที่ดินเพื่อสร้างวัดแสงธรรมวังเขาเขียว (เพิ่มเติมในส่วนของพุทธอุทยาน) ในเขตปฏิรูปที่ดินจังหวัดนครราชสีมา สําหรับใช้เป็นสถานที่ประกอบพิธีกรรมทางศาสนา เนื้อที่ประมาณ 56-0-50 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
6) เห็นชอบกรณีองค์การบริหารส่วนตําบลนายางขออนุญาตใช้ที่ดินเพื่อสร้างอาคารหอประชุมอเนกประสงค์ อาคารศูนย์เรียนรู้ และก่อสร้างสิ่งสาธารณูโภคต่าง ๆ ในเขตปฏิรูปที่ดินจังหวัดอุตรดิตถ์ เพื่อสนับสนุนการให้บริการประชาชนในพื้นที่ เป็นการสร้างสถานที่ราชการ เพื่อรับรองการปฏิบัติงานตามภารกิจเป็นประโยชน์ภาครัฐ ภาคเอกชน แก่เกษตรกร และประชาชนโดยทั่วไปชุมชนท้องถิ่น เนื้อที่ประมาณ 12-0-00 ไร่ โดยที่ประชุมเห็นควรไม่เรียกเก็บค่าตอบแทนการใช้ประโยชน์ที่ดิน
7) เห็นชอบกรณีการรถไฟแห่งประเทศไทยขอรับความยินยอมหรือขออนุญาตใช้ประโยชน์ที่ดินในเขตปฏิรูปที่ดินเพื่อดําเนินโครงการก่อสร้างทางรถไฟ เพื่อพัฒนาโครงสร้างพื้นฐานด้านการคมนาคมขนส่งและระบบโลจิสติกส์ จํานวน 2 โครงการ ได้แก่ โครงการก่อสร้างทางรถไฟ สายเด่นชัย-เชียงราย-เชียงของ รวมระยะทางประมาณ 323 กิโลเมตร และโครงการก่อสร้างทางรถไฟ สายบ้านไผ่-มหาสารคาม-ร้อยเอ็ด-มุกดาหาร-นครพนม รวมระยะทางประมาณ 355 กิโลเมตร โดยที่ประชุมเห็นควรนําเสนอ คปก. เพื่อพิจารณานําเสนอขออนุมัติต่อคณะรัฐมนตรีก่อนพิจารณาให้ความยินยอมหรืออนุญาตให้ใช้ประโยชน์ที่ดินต่อไป และเห็นควรเสนอ คปก. เพื่อพิจารณาให้การรถไฟแห่งประเทศไทยสามารถเข้าสํารวจ ก่อสร้าง หรือดําเนินการใด ๆ เพื่อดําเนินโครงการก่อสร้างทางรถไฟทั้ง 2 เส้นทางไปพลางก่อน เป็นระยะเวลาหนึ่งปี
8) เห็นชอบไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกันแต่พลเมืองเลิกใช้ร่วมกันแล้วมาดําเนินการปฏิรูปที่ดินตลอดไป แปลง “ที่ทําเลเลี้ยงสัตว์โคกหนองแหน” ในท้องที่ตําบลโคกกรวด อําเภอเมืองนครราชสีมา จังหวัดนครราชสีมา บางส่วน เพื่อเป็นสถานที่ก่อสร้างอาคารสํานักงานองค์การบริหารส่วนจังหวัดนครราชสีมา เนื้อที่ประมาณ 50-0-00 ไร่ และนําเสนอ คปก. พิจารณาอนุมัติไม่ประสงค์จะนําที่ดินสาธารณสมบัติของแผ่นดิน แต่พลเมืองเลิกใช้ร่วมกันแล้วมาดําเนินการปฏิรูปที่ดินเพื่อเกษตรกรรมตลอดไป เพื่อให้กระทรวงมหาดไทยนําไปอนุญาตให้ทบวงการเมืองใช้ตามอํานาจหน้าที่ต่อไป
9) เห็นชอบไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกันแต่พลเมืองเลิกใช้ร่วมกันแล้วมาดําเนินการปฏิรูปที่ดินตลอดไป แปลง “ทําเลเลี้ยงสัตว์ หมู่ 13” ในท้องที่ตําบลหัวทะเล อําเภอเมืองนครราชสีมา จังหวัดนครราชสีมา ทั้งแปลง เพื่อเป็นสถานที่ก่อสร้างอาคารผู้ป่วยนอก ผู้ป่วยใน อาคารแพทย์แผนไทยและแพทย์ทางเลือก อาคารแล็ป เอ็กซเรย์ ทันตกรรม และอาคารอื่น ๆ ที่เกี่ยวข้องกับภารกิจ พร้อมกับใช้ปรับปรุงภูมิทัศน์ปรับระบบสิ่งแวดล้อมของโรงพยาบาลฯ เนื้อที่ประมาณ 3-0-58 ไร่ และนําเสนอ คปก. พิจารณาอนุมัติไม่ประสงค์จะนําที่ดินสาธารณสมบัติของแผ่นดิน แต่พลเมืองเลิกใช้ร่วมกันแล้วมาดําเนินการปฏิรูปที่ดินเพื่อเกษตรกรรมตลอดไป เพื่อให้กระทรวงมหาดไทยนําไปอนุญาตให้ทบวงการเมืองใช้ตามอํานาจหน้าที่ต่อไป
10) เห็นชอบไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกันแต่พลเมืองเลิกใช้ร่วมกันแล้วมาดําเนินการปฏิรูปที่ดินตลอดไป แปลง “ป่าช้าโคกหนองแหว่” ในท้องที่ตําบลโคกสูง อําเภอเมืองนครราชสีมาจังหวัดนครราชสีมา บางส่วน เพื่อเป็นสถานที่ก่อสร้างอาคารสํานักงานเทศบาลตําบลโคกสูง อาคารแสดงซากสัตว์ดึกดําบรรพ์ หอประชุมอเนกประสงค์ ห้องประชุมสภาเทศบาลตําบลโคกสูง อาคารห้องน้ํา สนามกีฬาหญ้าเทียม ปรับปรุงต่อเติมอาคารสํานักงานเทศบาลตําบลโคกสูง ฯลฯ เนื้อที่ประมาณ 31-3-77 ไร่ และนําเสนอ คปก. พิจารณาอนุมัติไม่ประสงค์จะนําที่ดินสาธารณสมบัติของแผ่นดิน แต่พลเมืองเลิกใช้ร่วมกันแล้วมาดําเนินการปฏิรูปที่ดินเพื่อเกษตรกรรมตลอดไป เพื่อให้กระทรวงมหาดไทยนําไปอนุญาตให้ทบวงการเมืองใช้ตามอํานาจหน้าที่ต่อไป
11) เห็นชอบไม่ประสงค์จะนําที่ดินสาธารณสมบัติของแผ่นดินสําหรับพลเมืองใช้ร่วมกันแต่พลเมืองเลิกใช้ร่วมกันแล้วมาดําเนินการปฏิรูปที่ดินตลอดไป แปลง “ป่าช้าสาธารณประโยชน์หนองตาคง” ในท้องที่ตําบลหนองบัวศาลา (หัวทะเล) อําเภอเมืองนครราชสีมา จังหวัดนครราชสีมา ทั้งแปลง เป็นสถานที่ก่อสร้างศูนย์พัฒนาเด็กเล็กหนองตาคง และศูนย์กีฬาองค์การบริหารส่วนตําบลหนองบัวศาลา เนื้อที่ประมาณ 18-2-01 ไร่ และนําเสนอ คปก. พิจารณาอนุมัติไม่ประสงค์จะนําที่ดินสาธารณสมบัติของแผ่นดิน แต่พลเมืองเลิกใช้ร่วมกันแล้วมาดําเนินการปฏิรูปที่ดินเพื่อเกษตรกรรมตลอดไป เพื่อให้กระทรวงมหาดไทยนําไปอนุญาตให้ทบวงการเมืองใช้ตามอํานาจหน้าที่ต่อไป
และ 12) เห็นชอบ เรื่อง การขออนุมัติกําหนดเขตที่ดินชุมชนในเขตปฏิรูปที่ดินเพื่อเกษตรกรรม เพื่อนําเสนอ คปก. พิจารณาอนุมัติกําหนดเขตที่ดินชุมชน เพื่อดําเนินการจัดที่ดินสําหรับกิจการที่เป็นการบริการหรือเกี่ยวข้องกับความเป็นอยู่ของเกษตรกรในด้านเศรษฐกิจและสังคม ในเขตดําเนินการปฏิรูปที่ดิน ให้เป็นไปตามประกาศ คปก. เรื่อง การจัดที่ดินชุมชนในเขตปฏิรูปที่ดินเพื่อเกษตรกรรม ประกาศ ณ วันที่ 30 ตุลาคม พ.ศ. 2563 และประกาศ คปก. เรื่อง กําหนดกิจการอื่นที่เป็นการสนับสนุนหรือเกี่ยวเนื่องกับการปฏิรูปที่ดินเพื่อเกษตรกรรม ตามมาตรา 30 วรรคห้า แห่งพระราชบัญญัติการปฏิรูปที่ดินเพื่อเกษตรกรรม พ.ศ. 2518 แก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่ 3) พ.ศ. 2532 ประกาศ ณ วันที่ 28 ตุลาคม พ.ศ. 2563 ในพื้นที่จังหวัดอุดรธานี จํานวน 5 ชุมชน ดังนี้
(1) ชุมชนบ้านคําม่วง หมู่ที่ 3 ตําบลโพนสูง อําเภอไชยวาน
(2) ชุมชนบ้านน้อยลําภู หมู่ที่ 9 ตําบลขอนยูง อําเภอกุดจับ
(3) ชุมชนบ้านโนนศรีทอง หมู่ที่ 10 ตําบลอ้อมกอ อําเภอบ้านดุง
(4) ชุมชนบ้านโนนอุดม หมู่ที่ 17 ตําบลเชียงหวาง อําเภอเพ็ญ
(5) ชุมชนบ้านนาฮัง หมู่ที่ 5 ตําบลผักตบ อําเภอหนองหาน